somu9/iisc_mono_hindi_female huggingface dataset:
सूक्ष्मजीव उन पर क्रिया करके खाद में परिवर्तित नहीं कर सकते|
आप अक्सर बड़ी मात्रा में मृत जीवों को, सड़ते हुए पादप व कभी-कभी सड़ते हुए जन्तुओं के रूप में देखते हैं| आप देखते हैं कि कुछ समय बाद वह विलुप्त हो जाते हैं|
इसका मुख्य कारण है कि सूक्ष्मजीव, मृत जैविक अवशिष्ट का अपघटन करके उन्हें सरल पदार्थों में परिवर्तित कर देते हैं| यह पदार्थ अन्य पौधों एवं जंतुओं द्वारा पुनः उपयोग कर लिए जाते हैं|
सूक्ष्मजीव अनेक प्रकार से हानिकारक हैं| कुछ सूक्ष्मजीव मनुष्य, जंतुओं एवं पौधों में रोग उत्पन्न करते हैं|
रोग उत्पन्न करने वाले ऐसे सूक्ष्मजीवों को रोगाणु अथवा रोगजनक कहते हैं| कुछ सूक्ष्मजीव भोजन, कपड़े एवं चमड़े की वस्तुओं को संदूषित कर देते हैं|
आइए उनकी हानिकारक गतिविधियों के विषय में और अधिक जानकारी प्राप्त करें|
मनुष्य में रोग उत्पन्न करने वाले सूक्ष्मजीव श्वास द्वारा, पेय जल एवं भोजन द्वारा हमारे शरीर में प्रवेश करते हैं|
संक्रमित व्यक्ति अथवा जंतु के सीधे संपर्क में आने पर भी राेग का संचरण हो सकता है|
सूक्ष्मजीवों द्वारा होने वाले ऐसे रोग जो एक संक्रमित व्यक्ति से स्वस्थ व्यक्ति में वायु, जल, भोजन अथवा कायिक संपर्क द्वारा फैलते हैं, संचरणीय रोग कहलाते हैं|
इस प्रकार के रोगों के कुछ उदाहरण हैं - हैजा, सामान्य सर्दी-जुकाम, चिकनपॉक्स एवं क्षय रोग|
जब जुकाम से पीड़ित कोई व्यक्ति छींकता है तो सूक्ष्म बूँदों के साथ हज़ारों रोगकारक वायरस भी वायु में आ जाते हैं|
यह वायरस श्वास के साथ ली जाने वाली वायु के साथ शरीर में प्रवेश कर जाते हैं|
कुछ कीट एवं जंतु ऐसे भी हैं जो रोगकारक सूक्ष्मजीवों के रोग-वाहक का कार्य करते हैं|
घरेलू मक्खी इसका एक उदाहरण है| मक्खी कूड़े एवं जंतु अपशिष्ट पर बैठती है| रोगाणु उसके शरीर से चिपक जाते हैं|
जब मक्खी बिना ढके भोजन पर बैठती है तो रोगाणु का स्थानान्तरण संभव है|
जो भी व्यक्ति ऐसा संदूषित भोजन करेगा उसके बीमार पड़ने की संभावना है|
अतः यह सलाह दी जाती है कि भोजन को सदा ही ढककर रखा जाए|
बिना ढके भोजन को खाने से बचना चाहिए| मादा एनॉफ्लीज़ मच्छर इसका अन्य उदाहरण है|
मच्छर प्लैज्मोडियम का वाहक है| मादा एडीस मच्छर डेंगू के वायरस का वाहक है|
हम मलेरिया अथवा डेंगू का नियंत्रण किस प्रकार कर सकते हैं ? सभी मच्छर जल में उत्पन्न होते हैं| हमें पानी को कहीं भी रुका नहीं रहने देना चाहिए|
कूलर, टायरों एवं फूलदानों इत्यादि में कहीं भी जल को एकत्र न होने दें|
अतः अपने आस-पास के स्थानों को स्वच्छ एवं शुष्क रखकर हम मच्छरों को पैदा होने से रोक सकते हैं|
ऐसे उपायों की सूची बनाने का प्रयास कीजिए जिसे अपनाकर मलेरिया को फैलने से रोका जा सके|
मनुष्य में होने वाले कुछ सामान्य रोग, उनके फैलने तथा रोकने के कुछ उपाय तालिका में दर्शाए गए हैं|
अनेक सूक्ष्मजीव केवल मनुष्य एवं पौधों में ही रोग के कारक नहीं हैं वरन वे दूसरे जंतुओं में भी रोग उत्पन्न करते हैं|
उदाहरण के लिए, एंथ्रेक्स, मनुष्य एवं मवेशियों में होने वाला भयानक रोग है जो जीवाणु द्वारा होता है| गाय में खुर एवं मुँह का रोग वायरस द्वारा होता है|
राबर्ट कोच ने सन अठारह सौ छिहतर में बेसीलस एन्थेसिस नामक जीवाणु की खोज की जो एन्थ्रेक्स रोग का कारक है|
रोग के कारण फसल की उपज में कमी आ जाती है| तालिका में कुछ पादप रोग दर्शाए गए हैं|
कुछ रसायनों का प्रयोग करके इन सूक्ष्मजीवों पर नियंत्रण पाया जा सकता है|
बूझो के एक मित्र ने उसे एक पार्टी में आमंत्रित किया| वहाँ उसने अनेक प्रकार के व्यंजन खाए|
डॉक्टर ने बताया कि यह खाद्य विषाक्तन के कारण होने वाली स्थिति है| सूक्ष्मजीवों द्वारा संदूषित भोजन करने से खाद्य विषाक्तन हो सकता है|
हमारे भोजन में उत्पन्न होने वाले सूक्ष्मजीव कभी-कभी विषैले पदार्थ उत्पन्न करते हैं|
यह भोजन को विषाक्त बना देते हैं जिसके सेवन से व्यक्ति भयंकर रूप से रोगी हो सकता है अथवा कभी-कभी उसकी मृत्यु भी हो सकती है|
अतः यह आवश्यक है कि हम भोजन को संदूषित होने से बचाएँ|
अध्याय एक में हमने खाद्य बीजों के परिरक्षण एवं भण्डारण के उपायों के विषय में पढ़ा था|
आप जानते हैं कि खुले एवं नम स्थान पर रखी ब्रेड पर कवक आक्रमण कर देते हैं| सूक्ष्मजीव हमारे भोजन को संदूषित कर देते हैं|
संदूषित भोजन से दुर्गंध आने लगती है, इसका स्वाद भी खराब हो जाता है तथा रंग-रूप में भी परिवर्तन आ सकता है|
क्या भोजन का संदूषण एक रासायनिक अभिक्रिया है ?| पहेली ने कुछ आम खरीदे, परन्तु कई दिनों तक वह उन्हें नहीं खा पाई| बाद में उसने देखा कि वे सड़ गए हैं|
परन्तु वह जानती है कि उसकी दादी द्वारा बनाया गया आम का अचार काफी समय तक संदूषित नहीं होता|
आइए हम खाद्य परिरक्षण के कुछ| सामान्य तरीकों का अध्ययन करें जिनका उपयोग हम अपने घरों में करते हैं|
हम नमक अथवा खाद्य अम्ल का प्रयोग अचार बनाने में करते हैं जिससे सूक्ष्मजीवों की वृद्धि नहीं होती|
सोडियम बेंजोएट तथा सोडियम मेटाबाइसल्फाइट सामान्य परिरक्षक हैं| जैम एवं स्क्वैश बनाने में इन रसायनों का उपयोग उन्हें संदूषित होने से बचाता है|
सामान्य नमक का उपयोग मांस एवं मछली के परिरक्षण के लिए काफी लम्बे अरसे से किया जा रहा है|
जैम, जेली एवं स्क्वैश का परिरक्षण चीनी द्वारा किया जाता है| चीनी के प्रयोग से खाद्य पदार्थ की नमी में कमी आती है जो संदूषण करने वाले जीवाणुओं की वृद्धि को नियंत्रित करता है|
तेल एवं सिरके का उपयोग अचार को संदूषण से बचाने में किया जाता है क्योंकि इसमें जीवाणु जीवित नहीं रह सकते|
सब्जियाँ, फल, मछली तथा मांस का परिरक्षण इस विधि द्वारा करते हैं| आपने अपनी माँ को दूध उबाल कर रखते हुए देखा होगा|
उबालने से अनेक सूक्ष्मजीव नष्ट हो जाते हैं| इसी प्रकार हम अपना भोजन रेफ्रीजरेटर में रखते हैं क्योंकि कम ताप सूक्ष्मजीवों की वृद्धि को रोकता है|
पॉश्चरीक्रुत दूध को बिना उबाले इस्तेमाल किया जा सकता है क्योंकि यह सूक्ष्मजीवों से मुक्त होता है|
इसके लिए दूध को {७०}{सत्तर} सेल्सियस पर {१५}{पन्द्रह} से {३०}{तीस} सेकंड के लिए गर्म करते हैं फिर एकाएक ठंडा कर उसका भण्डारण कर लेते हैं| ऐसा करने से सूक्ष्मजीवों की वृद्धि रुक जाती है|
इस प्रक्रिया की खोज लुई पॉश्चर नामक वैज्ञानिक ने की थी, इसीलिए इसे पॉश्चरीकरण कहते हैं| आजकल मेवे तथा सब्जियाँ भी वायुरोधी सील किए गए पैकेटों में बेचे जाते हैं| जिससे सूक्ष्मजीवों से सुरक्षा होती है|
स्मरण कीजिए, राइजोबियम लैग्यूम पौधे की ग्रंथिकाओं में रहते हैं जैसे सेम और मटर जो एक सहजीवता है|
कभी-कभी तड़ित विद्युत द्वारा भी नाइट्रोजन का स्थिरीकरण होता है| परन्तु आप जानते हैं कि नाइट्रोजन की मात्रा वायुमण्डल में स्थिर रहती है|
आपको आश्चर्य होगा कि यह कैसे संभव है? आइए, इसके विषय में अगले भाग में समझते हैं| हमारे वायुमण्डल में {७८}{अठहत्तर} प्रतिशत नाइट्रोजन गैस है|
मिट्टी में उपस्थित जीवाणु व नीले-हरे शैवाल वायुमण्डलीय नाइट्रोजन का स्थिरीकरण करके नाइट्रोजन यौगिकों में परिवर्तित कर देते हैं|
जब नाइट्रोजन इस प्रकार उपयोगी यौगिकों में परिवर्तित हो जाती है, पौधे इसका उपयोग मिट्टी में से जड़ तंत्र द्वारा करते हैं|
पौधों पर निर्भर करने वाले जंतु उनसे प्रोटीन एवं अन्य नाइट्रोजनी यौगिक प्राप्त करते हैं |
पौधों एवं जंतुओं की मृत्यु के बाद, मिट्टी में उपस्थित जीवाणु एवं कवक नाइट्रोजनी अपशिष्ट को नाइट्रोजनी यौगिकों में परिवर्तित कर देते हैं जो पौधों द्वारा पुनः उपयोग होता है|
कुछ विशिष्ट जीवाणु नाइट्रोजनी यौगिकों को नाइट्रोजन गैस में परिवर्तित कर देते हैं जो वायुमंडल में चली जाती है| परिणामतः वायुमंडल में नाइट्रोजन की मात्रा लगभग स्थिर रहती है|
सूक्ष्मजीव अत्यंत छोटे होते हैं तथा बिना यंत्र की सहायता से अकेली आँखों से दिखाई नहीं देते|
यह बर्फीले शीत मौसम से ऊष्ण झरनों तथा मरुस्थल से दलदल तक हर प्रकार के पर्यावरण में जीवित रह सकते हैं|
सूक्ष्मजीव वायु, जल, मिट , पौधों एवं जंतुओं के शरीर में पाए जाते हैं| ये एककोशिक एवं बहुकोशिक होते हैं|
जीवाणु, कवक, प्रोटोज़ोआ एवं कुछ शैवाल सूक्ष्मजीवों के अंतर्गत आते हैं| विषाणु इनसे अलग हैं लेकिन फिर भी इसी वर्ग में सम्मिलित किए जाते हैं|
विषाणु केवल परपोषी जैसे जीवाणु, पादप या जन्तु में गुणन करते हैं| कुछ सूक्ष्मजीव औषधि एवं एल्कोहल के वाणिज्यिक उत्पादन में उपयोगी हैं|
कुछ सूक्ष्मजीव जैविक कचरे जैसे कि मृत पौधे एवं जंतु अपशिष्ट को अपघटित कर सरल पदार्थों में परिवर्तित कर देते हैं तथा वातावरण को स्वच्छ बनाते हैं| प्रोटोज़ोआ अतिसार तथा मलेरिया जैसे रोग उत्पन्न करते हैं|
कुछ सूक्ष्मजीव हमारे भोजन को विषाक्त कर देते हैं| कुछ सूक्ष्मजीव लैग्यूम पौधों की जड़ों तथा ग्रंथिकाओं में पाए जाते हैं|
ये वायुमण्डलीय नाइट्रोजन को मिट्टी में स्थिरिकृत कर देते हैं जिससे मिट्टी की उर्वरता में वृद्धि होती है|
मिट्टि में उपस्थित कुछ जीवाणु और नीले-हरे शैवाल, वायुमंडलीय नाइट्रोजन को स्थिरीक्रुत कर, नाइट्रोजनी यौगिकों में परिवर्तित कर देते हैं| विशेष जीवाणु, मिट्टी में उपस्थित नाइट्रोजनी यौगिकों को नाइट्रोजन गैस में परिवर्तित कर देते हैं जिसका निर्मोचन वायुमण्डल में होता है|
परखनलियों को एक स्टैंड में लगा दीजिए तथा ऊपर का थोड़ा-सा स्थान छोड़ कर इन्हें पानी से भर दीजिए|
दो गुब्बारों को थोड़ा सा फुला कर प्रत्येक परखनली के मुख पर लगा दीजिए| इन्हें एक ऊष्ण स्थान एवं सूर्य के प्रकाश से दूर के स्थान पर रख दीजिए|
अब एक अन्य परखनली लीजिए तथा इसमें एक चौथाई भाग तक चूने का पानी भरिए| परखनली से गुब्बारा इस प्रकार हटाइए कि गुब्बारे के अंदर की गैस बाहर न निकल पाए|
अब इसे चूने के पानी वाली परखनली पर लगा कर भलीभांति हिलाइए| अपने प्रेक्षण की व्याख्या कीजिए|
जीवाणु पृथ्वी पर मनुष्य के बहुत पहले से रह रहे थे| ये बहुत सख्त जीव हैं इसलिए वे कठिन परिस्थिति में रह सकते हैं|
वे मिट्टी के बर्तन में उबलते तथा ठंडे बर्फीले पानी में जीवित पाये गए हैं| वे कास्टिक सोडा की झील और सांद्र सलफ्यूरिक एसिड के पोखरे में पाये गए हैं|
वे अनेक किलोमीटर की गहराई में जीवित रह सकते हैं| वे संभवतः अंतरिक्ष में भी रह सकते हैं| एक प्रकार का जीवाणु कैमरे पर देखा गया जो चन्द्रमा पर दो वर्षों से था|
संभवतः कोई पर्यावरण ऐसा नहीं है जिसमें जीवाणु जीवित न रह सकें| शाक जिन्हें हम पहनते हैं, कपड़े से निर्मित होते हैं|
कपड़े प्राकृतिक अथवा क्रुत्रिम स्रोतों से प्राप्त रेशों से बनाये जाते हैं| क्या आप कुछ प्राकृतिक रेशों के नाम बता सकते हैं|
रेशों का उपयोग विविध प्रकार की अनेक घरेलू वस्तुओं के निर्माण हेतु भी किया जाता है|
रेशों से निर्मित कुछ सामान्य वस्तुओं की सूची बनाइए| उन्हें प्राकृतिक और कृत्रिम रेशों से निर्मित वस्तुओं में विभाजित करने का प्रयास कीजिए|
एक संश्लेषित रेशा भी छोटी इकाइयों को जोड़कर बनायी गयी एक श्रृंखला है| प्रत्येक छोटी इकाई वास्तव में एक रासायनिक पदार्थ है|
इस प्रकार की अनेक छोटी इकाइयाँ मिलकर एक बड़ी एकल इकाई बनाते हैं जो बहुलक कहलाती है|
‘पालीमर’ शब्द ग्रीक भाषा के दो शब्दों से मिलकर बना है| ‘पॉली’ का अर्थ अनेक तथा ‘मर’ का अर्थ भाग अथवा इकाई है|
अतः, एक पॉलीमर या बहुलक बहुत सी इकाइयों के दोहराने से बनता है| बहुलक प्रक्रुति में भी पाये जाते हैं|उदाहरण के लिए, कपास एक बहुलक है जो सेलुलोज़ कहलाता है| सेलुलोज़ बड़ी संख्या में ग्लूकोज़ इकाइयों द्वारा निर्मित होता है|
रेशम रेशे से प्राप्त कपड़ा बहुत मँहगा होता है परन्तु इसकी सुन्दर बुनावट ने प्रत्येक व्यक्ति को मोह लिया| रेशम को क्रुत्रिम रूप से बनाने के प्रयास किये गए|
उन्नीसवीं शताब्दी के अन्तिम छोर पर वैज्ञानिकों को रेशम समान गुणों वाले रेशे प्राप्त करने में सफ़लता प्राप्त हुई| इस प्रकार का रेशा काष्ठ लुगदी के रासायनिक उपचार से प्राप्त किया गया|
यह रेशा रेयॉन अथवा क्रुत्रिम रेशम कहलाया| यद्यपि रेयॉन प्राकृतिक स्रोत काष्ठ लुगदी से प्राप्त किया जाता है, यह एक मानव निर्मित रेशा है|
रेयॉन को कपास के साथ मिलाकर बिस्तर की चादरें बनाते हैं अथवा ऊन के साथ मिलाकर कालीन या गलीचा बनाते हैं|
नाइलॉन एक अन्य मानव-निर्मित रेशा है| इसे {१९३१}{उन्नीस सौ इकतीस} में बिना किसी प्राकृतिक कच्चे माल का उपयोग किये बनाया गया| इसका निर्माण कोयले, जल और वायु से किया गया| यह प्रथम पूर्ण रूप से संश्लेषित रेशा था|
नाइलॉन रेशा प्रबल, प्रत्यास्थ और हलका था| यह चमकीला और धुलने में सुगम था| अतः यह कपड़ों के निर्माण हेतु बहुत प्रचलित हुआ|
क्या नाइलॉन रेशा वास्तव में इतना प्रबल है कि हम इससे नाइलॉन पैराशूट और चट्टानों पर चढ़ने हेतु रस्से बना सकते हैं?
हम नाइलॉन से निर्मित कई वस्तुओं को उपयोग में लाते हैं, जैसे- जुराबें, रस्से, तम्बू, दाँत साफ् करने का ब्रुश, कारों की सीट के पट्टे, स्लीपिंग बैग , परदे, आदि|
नाइलॉन का उपयोग पैराशूट| क्या नाइलॉन के रेशे सचमुच इतने मजबूत होते हैं कि हम उससे पैराशूट और चट्टानों पर चढ़ने की रस्सी का निर्माण कर सकते हैं|
और चट्टानों पर चढ़ने हेतु रस्सों के निर्माण में भी किया जाता है | एक नाइलॉन का तार, इस्पात के तार से अधिक प्रबल होता है| आइए हम जानें|
एक हुक लगा पलड़ा बाँध दीजिए, जिसमें बाट रखे जा सकें| पलड़े में एक-एक करके बाट तब तक रखते चले जाइए जब तक कि धागा टूट न जाए|
धागे को तोड़ने हेतु आवश्यक कुल भार को लिख लीजिए| यह भार रेशे की सामर्थ्य बताता है|
आप रेशों को लटकाने हेतु दीवार पर लगे एक हुक अथवा कील का उपयोग कर सकते हैं और दूसरे सिरे पर पॉलिथीन की थैली बाँध सकते हैं|
बाटों के स्थान पर आप एक ही आकार वाली काँच की गोलियों का उपयोग कर सकते हैं| पॉलिएस्टर एक अन्य संश्लेषित रेशा है|
इस रेशे से बने कपड़े में आसानी से सिलवटें नहीं पड़तीं| यह सपाट रहता है और सरलतापूर्वक धुल जाता है| अतः यह वस्त्र सामग्री हेतु पर्याप्त उपयोगी पदार्थ है|
आपने लोगों को सुन्दर पॉलिएस्टर कमीज़ें और अन्य परिधान पहने अवश्य देखा होगा| टेरीलीन एक लोकप्रिय पॉलिएस्टर है|
इसे बहुत महीन रेशों में खींचा जा सकता है, जिन्हें फिर किसी भी अन्य तंतु समान बुना जा सकता है|
मेरी माँ जल के लिए सदैव पेट बोतलें और चावल तथा चीनी संचयन के लिये पेट् जार खरीदती हैं| मैं जानने के लिए उत्सुक हूँ कि आखिर यह पेट है क्या ?
पॉलिएस्टर वास्तव में एक रसायन जो एस्टर कहलाता है, की इकाइयों की पुनरावर्ती से बनता है|
एस्टर वे रसायन हैं जो फलों को उनकी गंध प्रदान करते हैं| निर्मित कपड़े पॉलिकॉट, पॉलिवूल, टेरीकॉट, आदि नामों से बेचे जाते हैं|
जैसा कि नाम सुझाते हैं, ये कपड़े दो प्रकार के रेशों को मिलाकर बनाये जाते हैं| पॉलिकॉट, पॉलिएस्टर और कपास का मिश्रण है| पॉलिवूल, पॉलिएस्टर और ऊन का मिश्रण है|
हम सर्दियों में स्वैटर पहनते हैं तथा शाल अथवा कम्बलों का उपयोग करते हैं| इनमें से बहुत से वास्तव में प्राक्रुतिक ऊन से निर्मित नहीं होते, यद्यपि वे ऊन के सदृश दिखाई देते हैं|
ये अन्य प्रकार के संश्लेषित रेशे से तैयार किये जाते हैं जो ऐक्रिलिक कहलाता है| प्राक्रुतिक स्रोतों से प्राप्त ऊन काफी मँहगी होती है जबकि ऐक्रिलिक से बनी वस्तुएँ अपेक्षाक्रुत सस्ती होती हैं|
ये विविध रंगों में उपलब्ध होती हैं| संश्लेषित रेशे अधिक टिकाऊ और पहुँच के भीतर होते हैं जिससे ये प्राक्रुतिक रेशों की अपेक्षा अधिक लोकप्रिय हैं|
आप पूर्व में प्राकृुतिक रेशों को जलाने का क्रियाकलाप कर चुके हैं | यदि आप संश्लेषित रेशों को जलाने का प्रयास करें तो आप पाएँगे कि इनका व्यवहार प्राकृतिक रेशों से भिन्न है| आप यह भी पाएँगे कि संश्लेषित रेशे गर्म करने पर पिघल जाते हैं|
यह वास्तव में संश्लेषित रेशों का ए एक हानिकारक गुण है| यदि वस्त्रों में आग लग जाती है तो यह बहुत आपदाजनक हो सकता है|
कपड़ा पिघल जाता है और पहनने वाले व्यक्ति के शरीर से चिपक जाता है| अतः हमें प्रयोगशाला अथवा रसोईघर में कार्य करते समय संश्लेषित वस्त्र नहीं पहनने चाहिए|
ओह! अब मैं समझी कि मेरी माँ रसोईघर में काम करते समय पॉलिएस्टर से बने वस्त्र क्यों नहीं पहनती|
सभी संश्लेषित रेशे पेट्रोलियम मूल के कच्चे माल जो पेट्रोरसायन कहलाते हैं, से विविध प्रक्रमों द्वारा तैयार किये जाते हैं|
कल्पना करिए कि आज वर्षा का दिन है| आप किस प्रकार का छाता प्रयोग में लाएँगे और क्यों?
संश्लेषित रेशे अद्वितीय गुणधर्मों वाले होते हैं जो इन्हें परिधान सामग्री हेतु लोकप्रिय बनाते हैं|
ये शीघ्र सूखते हैं, अधिक चलाऊ, कम मँहगे, आसानी से उपलब्ध और रख-रखाव में सुविधाजनक हैं| निम्नलिखित क्रियाकलाप सम्पादित कीजिए और स्वयं सीखिए|
एक आकार के दो कपड़े के टुकड़े लीजिए| प्रत्येक लगभग आधा मीटर वर्ग का हो| इनमें से एक प्राकृतिक रेशों से निर्मित होना चाहिए|
दूसरा संश्लेषित रेशों से बना हो सकता है| इन टुकड़ों के चयन हेतु अपने माता-पिता की मदद ले सकते हैं| टुकड़ों को पृथक बीकरों या मगों में भिगोइए जिनमें बराबर मात्रा में जल भरा हो|
पाँच मिनट बाद कपड़े के टुकड़ों को पात्रों से निकाल लीजिए और उन्हें कुछ मिनट धूप में फैलाइए| प्रत्येक पात्र में शेष रहे जल के आयतन की परस्पर तुलना कीजिए|
क्या संश्लेषित रेशे प्राकृतिक रेशों की अपेक्षा कम जल सोखते हैं? क्या वे सूखने में कम समय लेते हैं?
यह क्रियाकलाप आपको संश्लेषित कपड़ों के गुणधर्मों के बारे में क्या बतलाता है ?
अपने माता-पिता से इन कपड़ों के प्राकृतिक रेशों की तुलना में चिरस्थायित्व, मूल्य और रख-रखाव के विषय में जानकारी प्राप्त कीजिए|
आप घर पर प्रतिदिन काम में आने वाली बहुत सी प्लास्टिक की वस्तुओं से परिचित होंगे|
इस प्रकार की वस्तुओं और उनके उपयोगों की एक सूची बनाइए| संश्लेषित रेशे की तरह प्लास्टिक भी एक बहुलक है|
सभी प्लास्टिकों में इकाइयों की व्यवस्था एक ही प्रकार की नहीं होती| कुछ में यह रैखीय होती है तो अन्य में यह तिर्यकबद्ध होती है |
प्लास्टिक की वस्तुएँ सभी सम्भव आकारों और साइज़ों में उपलब्ध हैं, जैसा आप चित्र में देख सकते हैं| क्या आपको आश्चर्य नहीं होता कि यह कैसे संभव है|
तथ्य यह है कि प्लास्टिक आसानी से साँचे में ढाला जा सकता है अर्थात् इसे कोई भी आकार दिया जा सकता है|
प्लास्टिक का पुनः चक्रण हो सकता है, इसे पुनः प्रयुक्त किया जा सकता है, इसे रँगा और पिघलाया जा सकता है, इसे बेलकर चद्दरों में बदला जा सकता है अथवा इसकी तारें बनायी जा सकती हैं|
इसलिए इनके इतने विभिन्न प्रकार के उपयोग हैं| पॉलिथीन प्लास्टिक का एक उदाहरण है जो सामान्य उपयोग में आने वाली पॉलिथीन थैलियाँ बनाने के काम आता है|
अब, आप स्वयं प्लास्टिक के टुकड़े को मोड़िए| क्या सभी प्लास्टिक वस्तुएँ सरलतापूर्वक मोड़ी जा सकती हैं|
आप देखेंगे कि कुछ प्लास्टिक की वस्तुएँ सरलतापूर्वक मोड़ी जा सकती हैं जबकि कुछ मोड़ने हेतु बल लगाने पर टूट जाती हैं|
पॉलिथीन और पीवीसी (पीवीसी) थर्मोप्लास्टिक के कुछ उदाहरण हैं| इनका उपयोग खिलौने, कंघियाँ और विभिन्न प्रकार के पात्रों के बड़े पैमाने पर निर्माण हेतु किया जाता है|
दूसरी ओर, कुछ प्लास्टिक ऐसे हैं जिन्हें एक बार साँचे में ढाल दिया जाता है तो इन्हें ऊष्मा देकर नर्म नहीं किया जा सकता|
ये थर्मोसेटिंग प्लास्टिक कहलाते हैं| दो उदाहरण हैं - बैकेलाइट और मेलामाइन| बैकेलाइट ऊष्मा और विद्युत का कुचालक है| यह बिजली के स्विच, विभिन्न बर्तनों के हत्थे, आदि बनाने में काम आता है| मेलामाइन एक बहुउपयोगी पदार्थ है|
यह फर्श की टाइलें, रसोई के बर्तन और कपड़े बनाने के उपयोग में लिया जाता है जो आग का प्रतिरोध करते हैं|
चित्र में थर्मोप्लास्टिक और थर्मोसेटिंग प्लास्टिक के विभिन्न उपयोगों को प्रदर्शित किया गया है|
आज यदि हम कोई खाद्य सामग्री, जल, दूध, अचार, सूखे मेवे आदि के संचयन करने की सोचें तो प्लास्टिक पात्र सबसे सुविधाजनक लगते हैं|
इसका कारण उनका हलका भार, कम कीमत, अच्छा सामर्थ्य और उपयोग में आसानी है|
धातुओं की अपेक्षा हल्के होने के कारण प्लास्टिक का उपयोग कारों, वायुयानों और अंतरिक्षयानों में भी होता है|
उपयोग की यह सूची असीमित है, यदि हम चप्पल, फर्नीचर और सजावट की वस्तुओं, आदि से गिनना प्रारम्भ करें| आइये, अब प्लास्टिक के अभिलाक्षणिक गुणों की विवेचना करें|
आप जानते हैं कि लोहे जैसी धातुओं को जब नमी और वायु में खुला छोड़ दिया जाता है तो उनमें जंग लग जाता है|
परन्तु प्लास्टिक जल और वायु से अभिक्रिया नहीं करते| उनका संक्षारण आसानी से नहीं होता|
इसलिए इनका उपयोग बहुत से रसायनों सहित, विभिन्न प्रकार के पदार्थों के संचयन हेतु किया जाता है|
पूर्व काल में उपयोग में आने वाली बाल्टियों के बारे में अपने माता-पिता और दादा-दादी से बात करिए|
किस पदार्थ की बनी बाल्टियाँ और मग आज आप उपयोग में ले रहे हैं ? प्लास्टिक पात्रों को उपयोग में लाने के क्या लाभ हैं ?
क्योंकि प्लास्टिक बहुत हलका, प्रबल, चिरस्थायी और विभिन्न आकारों और साइज़ों में ढाला जा सकता है? अतः यह विभिन्न उद्देश्यों हेतु उपयोग में लाया जाता है|
प्लास्टिक सामान्यतः धातुओं की अपेक्षा सस्ते होते हैं| ये उद्योगों और घरेलू कार्यों में व्यापक रूप से उपयोग में लिए जाते हैं|
विभिन्न प्रकार के प्लास्टिक पात्रों की सूची बनाइए जिन्हें आप दैनिक जीवन में उपयोग में लाते हैं| आपने ऊपर सीखा है कि प्लास्टिक ऊष्मा और विद्युत् के कुचालक हैं|
इसलिए बिजली के तार प्लास्टिक से ढके रहते हैं और खाना बनाने वाले पात्रों के हत्थे इसके बने होते हैं| प्लास्टिक का स्वास्थ्य-देखभाल उद्योग में व्यापक उपयोग होता है|
इनके उपयोगों के कुछ उदाहरण हैं- दवा की गोलियों/टिकियों को पैक करने हेतु, घावों को सीने हेतु धागे, सिरिंज, चिकित्सकों के दस्ताने और विविध प्रकार के चिकित्सीय यंत्र|
माइक्रोवेव ओवन में भोजन पकाने हेतु विशिष्ट प्लास्टिक पात्र उपयोग में लिए जाते हैं| माइक्रोवेव ओवन में ऊष्मा खाद्य पदार्थ को पका देती है, परन्तु प्लास्टिक पात्र को प्रभावित नहीं करती|
टेफ्लॉन एक विशिष्ट प्लास्टिक है जिस पर तेल और जल चिपकता नहीं है| यह भोजन पकाने के पात्रों पर न चिपकने वाली परत लगाने के काम आता है|
अग्निसह प्लास्टिक : यद्यपि संश्लेषित रेशे आसानी से आग पकड़ लेते हैं, परन्तु यह जानना रोचक होगा कि आग बुझाने वाले कर्मचारियों के परिधानों पर मेलामाइन प्लास्टिक की परत चढ़ी होती है जो उसे अग्निरोधक बनाती है|
जब हम बाज़ार जाते हैं तो हमें प्लास्टिक अथवा पॉलिथीन थैली में लपेटी वस्तुएँ मिलती हैं| यह एक कारण है कि हमारे घरों में प्लास्टिक का कचरा इकट्ठा होता रहता है|
फिर यह प्लास्टिक कूड़ेदान में चला जाता है| प्लास्टिक का निस्तारण एक प्रधान समस्या है|
पदार्थ जो प्राकृतिक प्रक्रिया, जैसे जीवाणु की क्रिया, द्वारा अपघटित हो जाता है, जैव निम्नीकरणीय कहलाता है|
पदार्थ जो प्राकृतिक प्रक्रियाओं द्वारा सरलता से विघटित नहीं होता, जैव अनिम्नीकरणीय कहलाता है|
क्योंकि प्लास्टिक अपघटित होने में कई वर्ष ले लेता है, यह पर्यावरण हितैषी नहीं है| यह पर्यावरण प्रदूषण का कारण बनता है|
इसके अतिरिक्त जब इस संश्लेषित पदार्थ को जलाया जाता है तो पूर्णतया जलने में लम्बा समय लेता है|
इस प्रक्रम में यह भारी मात्रा में विषैली धूम उत्सर्जित कर पर्यावरण प्रदूषित करता है|
इस समस्या का समाधान कैसे किया जा सकता है? यथासंभव प्लास्टिक के उपयोग से बचिए| कपास या जूट के बने थैलों का प्रयोग कीजिए|
जैव निम्नीकरणीय और जैव अनिम्नीकरणीय अपशिष्ट को अलग इकट्ठा करिए और इनका अलग निस्तारण कीजिए| इसे अपने घरों पर व्यवहार में लाइए|
कुछ और तरीके भी सुझाइए जिनके द्वारा आप प्लास्टिक पदार्थों के उपयोग को कम करने में सहयोग दे सकते हैं|
प्लास्टिक अपशिष्ट को पुनः चक्रित करना बेहतर होगा| अधिकांश थर्मोप्लास्टिक पुनः चक्रित किये जा सकते हैं| जिन वस्तुओं का पुनः चक्रण किया जा सकता है, उनकी सूची बनाइए|
पुनः चक्रण के समय कुछ रंग प्रदान करने वाले अभिकर्मक मिला दिये जाते हैं|
इससे पुनः चक्रित सामग्री का उपयोग, विशेष रूप से खाद्य पदार्थों के संचयन हेतु, सीमित हो जाता है|
एक उत्तरदायी नागरिक के रूप में पांच आर सिद्धांत को याद रखिए- उपयोग कम करिए , पुनः उपयोग करिए , पुनः चक्रित करिए , पुनः प्राप्त करिए और उपयोग ना करना |
इस प्रकार की आदतें विकसित करिए जो पर्यावरण हितैषी हों| क्या आपने कोई ऐसा कचरे का ढेर देखा है जहाँ पशु, विशेष रूप से गायें, कचरा खा रही हों?
खाद्य अपशिष्ट खाने के प्रक्रम में ये पशु पॉलिथीन की थैलियाँ और खाद्य पदार्थों के रैपर भी निगल लेते हैं| क्या आप इसके परिणामों की कल्पना कर सकते हैं|
प्लास्टिक पदार्थ इन पशुओं के श्वसन तंत्र में कण्ठरोध उत्पन्न करते हैं अथवा आमाशय में एक अस्तर बनाते हैं और अन्ततः यह उनकी मृत्यु का कारण बन सकते हैं|
लापरवाही से इधर-उधर फेंकी गयी पॉलिथीन की थैलियाँ नालियों को रोक देती हैं|
कभी-कभी हम बहुत अधिक लापरवाही दिखाते हैं और चिप्स, बिस्कुट और अन्य खाद्य पदार्थों के रैपर सड़क पर, उद्यान अथवा पिकनिक के स्थानों पर फेंक देते हैं| क्या हमें ऐसा करने से पहले सोचना नहीं चाहिए|
एक उत्तरदायी नागरिक के रूप में आप क्या उपाय सुझाते हैं जिससे सार्वजनिक स्थल स्वच्छ और प्लास्टिक मुक्त रहें ?
प्लास्टिक की थैलियाँ जलाशयों में अथवा सड़क पर नहीं फेंकिए| खरीददारी के लिए जाते समय एक सूती कपड़े का थैला या जूट का थैला लेकर जाइए| प्लास्टिक पदार्थों का उपयोग कम से कम करिए|
उदाहरण के लिए, प्लास्टिक के स्थान पर स्टील से बने भोजन रखने के डिब्बे को प्रयोग में लाइए|
संश्लेषित रेशे और प्लास्टिक, प्राकृतिक रेशों की भांति, बहुत बड़ी इकाइयों से निर्मित होते हैं जो बहुलक कहलाते हैं| बहुलक अनेक छोटी इकाइयों से निर्मित होते हैं|
संश्लेषित रेशों का उपयोग घरेलू वस्तुओं, जैसे- रस्से, बाल्टियाँ, फर्नीचर, पात्र आदि से लेकर वायुयानों, जलयानों, अंतरिक्षयानों, स्वास्थ्य सेवा, आदि उच्च विशिष्टता वाले उपयोगों में किया जाता है|
संश्लेषित रेशों के बृहत निर्माण हेतु उपयोग में लिए गए रसायनों के प्रकार के आधार पर उन्हें रेयॉन, नाइलॉन, पॉलिएस्टर और ऐक्रिलिक नाम दिए गए हैं|
विभिन्न प्रकार के रेशे अपनी प्रबलता, जल अवचूषण क्षमता, देहन प्रकृति, मूल्य, चिरस्थायित्व, आदि गुणों में परस्पर भिन्नता रखते हैं|
आज प्लास्टिक के बिना जीवन की कल्पना नहीं की जा सकती, चाहे घर हो या बाहर - प्लास्टिक सभी ओर है| प्लास्टिक द्वारा उत्पन्न अपशिष्ट पर्यावरण हितैषी नहीं है| जलाने पर ये विषैली गैसें उत्पन्न करते हैं|
हमें आवश्यकता है कि संश्लेषित रेशों और प्लास्टिक का उपयोग इस प्रकार करें कि हम उनके अच्छे गुणों का आनन्द ले सकें और साथ ही सजीव समुदायों के पर्यावरणीय संकट को न्यूनतम कर सकें| नाइलॉन रेशम जैसा दिखता है| यह प्रबल और लचीला होता है|
जब उन्नीस सौ उनतालीस में नाइलॉन सामने आया तो उसके मोहक गुणों ने जनता में सनसनी अथवा नाइलॉन उन्माद उत्पन्न कर दिया|
इस नये रेशे से बने महिलाओं के मोजों की भारी माँग थी| परन्तु दुर्भाग्य से द्वितीय विश्वयुद्ध के चलते नाइलॉन उत्पादन का अधिकांश भाग पैराशूट बनाने हेतु काम में लिया जाने लगा|
युद्ध के बाद, जब मोजों का उत्पादन पुनः प्रारम्भ हुआ तो उनकी पूर्ति माँग के अनुसार नहीं हो सकी| इस उत्पाद के लिए एक भारी काला बाजा़र था|
एक जोड़ा मोजे के लिए महिलाओं को कई घंटे लाइन में लगना पड़ता था| कई बार नाइलॉन उपद्रव भी हो जाते थे| लोहा, ऐलुमिनियम, ताँबा, आदि जैसे कुछ पदार्थों से परिचित हैं|
क्या आप उन पदार्थों के नाम बता सकते हैं जो धातु हैं ? सारणी में शेष पदार्थ अधातु हैं|
धातुओं का अधातुओं से अन्तर उनके भौतिक और रासायनिक गुणों के आधार पर किया जा सकता है| स्मरण करिए कि चमक और कठोरता भौतिक गुण हैं|
क्या आपने लोहार के लोहे के टुकड़े अथवा लोहे से निर्मित वस्तु, जैसे- फावड़ा, बेलचा, कुल्हाड़ी, आदि को पीटते हुए देखा है ?
क्या इन वस्तुओं को पीटने पर आप इनके आकार में कोई परिवर्तन पाते हैं ? क्या कोयले के टुकड़े को पीटने पर भी वैसे ही परिवर्तन की अपेक्षा करते हैं ?आइए जानें
एक लोहे की कील, एक कोयले का टुकड़ा, एक मोटे ऐलुमिनियम तार का टुकड़ा और एक पेंसिल लेड लीजिए|
लोहे की कील लेकर उसे हथौड़े द्वारा पीटिए ,परन्तु ध्यान रहे कि इस प्रक्रम में आप स्वयं को चोट न पहुँचा लें
ऐलुमिनियम के तार पर भी जोर से चोट करिए| इसी प्रकार का प्रक्रम कोयले के टुकड़े और पेंसिल लेड के साथ भी करिए| अपने प्रेक्षणों को सारणी में रिकॉर्ड करिए|
आपने देखा कि लोहे की कील और ऐलुमिनियम के तार को पीटने पर उनका आकार परिवर्तित हो गया|
यदि उन्हें अधिक शक्ति से पीटा जाए तो उन्हें शीट में परिवर्तित किया जा सकता है|
आप सम्भवतः मिठाइयों को सजाने के लिए उपयोग में लाए जाने वाले चाँदी के वर्क से भी परिचित होंगे|
आप ऐलुमिनियम पन्नी/पर्णिका द्वारा खाद्य सामग्री को लपेटने के उपयोग से भी अवश्य परिचित होंगे|
धातुओं का गुण जिसके कारण उन्हें पीटकर शीट मे परिवर्तित किया जा सकता है, आघातवर्धनीयता कहलाता है| यह धातुओं का अभिलाक्षणिक गुण है|
जैसा आपने देखा होगा, कोयले और पेंसिल लेड जैसे पदार्थ यह गुण प्रदर्शित नहीं करते| क्या हम इन्हें धातु कह सकते हैं|